39. ΝΟΜΟΘΕΤ. ΔΙΑΤΑΓΜΑ υπ’ αριθ. 650 της 27/29 Απρ. 1948 (ΦΕΚ Α΄ 110) Περί τροποποιήσεως και συμπληρώσεως του Νόμ. 4442/29 «περί στρατιωτικών και ναυτικών εισφορών και ναυλώσεων». Άρθρ.1.-1.Δι’ αποφάσεων του Υπουργού της Αεροπορίας, εφαρμόζονται εν τη Β. Αεροπορία αι εκάστοτε ισχύουσαι εν τω Στρατώ της Ξηράς και τω Β. Ναυτικώ Νόμιμοι Διατάξεις περί εισφορών και επιτάξεων. 2.Όπου εις τας ως άνω διατάξεις αναφέρονται Στρατιωτικαί ή Ναυτικαί Υπηρεσίαι, δια την εφαρμογήν του παρόντος νοούνται αι αντίστοιχοι αεροπορικαί τοιαύται. Άρθρ.2.-1.Εντός μηνός από της δημοσιεύσεως του παρόντος και δι’ αποφάσεως του Υπουργού της Αεροπορίας, συγκροτείται εν Αθήναις Διοικητικόν Δικαστήριον Αεροπορικών Επιτάξεων αποτελούμενον εκ των εξής πέντε μελών: α)Εξ ενός Αρεοπαγίτου ως Προέδρου. β)Εξ ενός των εν Αθήναις Εφετών. γ)Εξ ενός Ανωτέρου Αξιωματικού Αεροπορίας. δ)Εξ ενός Διευθυντού ή Τμηματάρχου της Γενικής Διευθύνσεως Δημοσίου Λογιστικού και  ε)Εκ του Προέδρου ή Αντιπροέδρου του Εμπορικού και Βιομηχανικού Επιμελητηρίου Αθηνών. 2.«Καθήκοντα Επιτρόπου παρά τω Διοικητικώ Δικαστηρίω Αεροπορικών Επιτάξεων εκτελεί ο Νομικός Σύμβουλος Υπουργείου Εθνικής Αμύνης, αναπληρούμενος υπό του Νομικού Συμβούλου παρά τω Υπουργείω Δημοσίας Τάξεως. 3.Καθήκοντα Γραμματέως ασκεί Δικαστικός Αξιωματικός του Κλάδου Δικαστικών (Προσωπικού Αεροδικείων) οριζόμενος εκάστοτε δι’ αποφάσεως του Υπουργού Εθνικής Αμύνης. Δια της αυτής αποφάσεως ορίζεται ως Υπογραμματεύς εις Υπαξιωματικός της Αεροπορίας πτυχιούχος Ανωτάτης Σχολής». Αι παρ. 2 και 3 αντικατεστάθησαν ως  άνω δια της παρ. 4 άρθρ. 8 Α.Ν. 32/1967  (τόμ. 38 σελ. 203). 4.Η Υπηρεσία των μελών του Δικαστηρίου είναι ενιαυσία μετά την λήξιν της οποίας τα μέλη αντικαθίστανται δι’ αποφάσεως του Υπουργού Αεροπορίας. Εν περιπτώσει ανάγκης δύναται δι’ ομοίας αποφάσεως να γίνη αντικατάστασις μελών και προ της λήξεως της άνω θητείας των ως και παράτασις ταύτης το πολύ δι’ έν εισέτι έτος. 5.Δια της ως άνω αποφάσεως ορίζονται και αναπληρωματικά μέλη των τακτικών ανήκοντα εις τας αυτάς Δημοσίας Υπηρεσίας και ομοιόβαθμα προς τα αναπληρούμενα. 6.Ως προς τας αμοιβάς των μελών και του Γραμματέως, την διαδικασίαν, έκδοσιν αποφάσεων κλπ. έχουσιν ανάλογον εφαρμογήν αι διατάξεις περί του Διοικητικού Δικαστηρίου Ναυτικών Επιτάξεων. Διαίρεσιν του ανωτέρω Δικαστηρίου εις  τμήματα βλ. εις Νόμ. 1992/1952. Άρθρ.3.-Κατά των υπό του ανωτέρω Δικαστηρίου εκδιδομένων αποφάσεων ουδέν ένδικον μέσον ασκείται πλην της αναθεωρήσεως, ήτις δύναται ν’ ασκηθή υπό τε του Επιτρόπου και του ενδιαφερομένου διαδίκου, εντός μηνός από της εκδόσεως ή κοινοποιήσεως της αποφάσεως και υπό τας προϋποθέσεις του Α.Ν. 2874/41. Άρθρ.4.-1.Αι διατάξεις περί εκτιμητικών Επιτροπών Στρατού και Ναυτικού ουδεμίαν εφαρμογήν έχουσιν επί των αεροπορικών επιτάξεων υπαγομένων εις το δια του παρόντος Νόμου συνιστώμενον διοικητικόν Δικαστήριον. Κατά τα λοιπά ισχύουσιν επί των αεροπορικών επιτάξεων αι διατάξεις του Νόμ. 4442/1929 ως ισχύει νυν «περί στρ. και ναυτικών εισφορών και ναυλώσεων» και ως δια του παρόντος τροποποιούνται και συμπληρούνται. (Αντί της σελ 437(β) Σελ. 437(γ) 316-153 Εισφορές και Ναυλώσεις (Επιτάξεις) 36.Ε.β.38-39 2.Ενώπιον των στρατιωτικών και ναυτικών εκτιμητικών επιτροπών και Διοικητικών Δικαστηρίων εκκρεμείς απαιτήσεις εξ επιτάξεων ενεργηθεισών δια τας ανάγκας της Αεροπορίας μεταβιβάζονται εις το δια του παρόντος συνιστώμενον διοικητικόν δικαστήριον, εις ο παραπέμπονται και εκείναι, εφ’ ων ησκήθη αναθεώρησις υπό του Επιτρόπου, εάν δεν εξεδόθη απόφασις. 3.Επί των τυχόν εκδικασθεισών υποθέσεων πάσης φύσεως επιτάξεων, αεροπορίας, υπό των Διοικητικών Δικαστηρίων Στρατού, εφ’ όσον δεν ησκήθη αναθεώρησις, δύναται ν’ ασκηθή αύτη κατά τας διατάξεις του παρόντος και εντός μηνός από της συστάσεως του Δικαστηρίου. Άρθρ.5.-Αι μέχρι της ισχύος του παρόντος χορηγηθείσαι προκαταβολαί έναντι απαιτήσεων εξ αεροπορικών επιτάξεων υπό των Υπουργών Οικονομικών ή Αεροπορίας εγκρίνονται. Άρθρ.6.-Μισθώσεις οικημάτων ή παρατάσεις μισθώσεων γενόμεναι εις το Εξωτερικόν υπό του Υπουργού της Αεροπορίας ή των παρ’ αυτού εξουσιοδοτηθέντων δια τας ανάγκας της Β. Αεροπορίας κατά το διάστημα της παραμονής αυτής εκτός της Ελλάδος, θεωρούνται ως νομίμως γενόμεναι. Άρθρ.7.-1.Πάσα διάταξις αντικειμένη τω παρόντι καταργείται. 2.Η ισχύς του παρόντος άρχεται από της δημοσιεύσεως εις την Εφημερίδα της Κυβρνήσεως. 